Nery Pumpido

Carlos Nery Alberto Pumpido Barrinat (født 30. juli 1957) er en argentinsk tidligere fotballspiller som blant annet spilte for River Plate.

Nery Pumpido var del av s tropp til VM i 1982, som tredjevalg blant lagets målvakter. Året etter fikk han sin landslagsdebut. I Copa América 1983 spilte han Argentinas første kamp i det innledende gruppespillet.

Til tross for at Ubaldo Fillol hadde vært førstevalg som målvakt i kvalifiseringskampene til VM i 1986, ble Pumpido foretrukket av landslagstrener Carlos Bilardo da sluttspillet startet, mens Fillol overraskende ble utelatt fra troppen. Pumpido slapp inn fem mål på de syv kampene Argentina spilte i et VM-sluttspill laget presterte å vinne.. VM-triumfen markerte høydepunktet i Pumpidos karriere.

En skade forhindret Pumpido fra å delta i Copa América 1987. I hans fravær voktet Luis Islas målet.
Pumpido var blitt foretrukket framfor Islas i VM-sluttspillet i 1986, og de to hadde bygget opp et sterkt rivaliseringsforhold. I Copa América 1989 spilte Islas de to første kampene i det innledende gruppespillet, mens Pumpido spilte Argentinas resterende kamper i turneringen.

Pumpido forlot  i 1988 til fordel for spanske . Hans første sesong for Betis endte med nedrykk fra Primera División.

I åpningskampen i VM-sluttspillet i 1990 gjorde Pumpido en svak innsats på Francois Omam-Biyiks heading som førte til kampens eneste mål da Argentina overraskende tapte for . I Argentinas andre gruppespillskamp, mot , pådro Pumpido seg et benbrudd i kollisjon med lagkamerat Julio Olarticoechea, som satte ham på sidelinjen resten av turneringen. Siden andrevalget Luis Islas var blitt utelatt fra troppen som følge av at han satte garantert spilletid som krav for sin deltakelse, fikk Sergio Goycochea plassen mellom stengene. Goycochea presterte over all forventning og fikk, med bl.a flere strafferedninger, mye av æren for at Argentina gikk hele veien til finalen, hvor laget tapte mot .

I sin tredje sesong for Betis klarte ikke Pumpido å gjenvinne plassen på det nyopprykkede laget da han kom tilbake fra skaden han pådro seg under VM-sluttspillet. Med en sesong uten spilletid bak seg, forlot han Betis i mai 1991 for å vende tilbake til hjemlandet. Pumpido spilte så én sesong for gamleklubben Unión de Santa Fe som endte med nedrykk, for deretter å avrunde karrieren med et kort opphold hos .

VM-medaljer 
 1986  Mexico -  Gull i fotball   
 1990  Italia -  Sølv i fotball

Referanser

Eksterne lenker 
 
  Pumpido – BDFutbol

Argentinske fotballspillere
Argentinske landslagsspillere i fotball for herrer
Argentinske fotballtrenere
Spillere i Fotball-VM 1982
Spillere i Fotball-VM 1986
Spillere i Fotball-VM 1990
Spillere i Copa América 1983
Spillere i Copa América 1989
Fotballspillere for Unión de Santa Fe
Fotballspillere for CA Vélez Sarsfield
Fotballspillere for CA River Plate
Fotballspillere for Real Betis Balompié
Verdensmestere i fotball
Personer fra departementet San Jerónimo i provinsen Santa Fe